open-index/open-wikipedia-markdown huggingface dataset:
Kygo

***Kygo*** ir Norvēģijas DJ, ierakstu producents, mūziķis un mūzikas autors.

Starptautisku uzmanību ieguvis pēc Eda Šīrana dziesmas *I See Fire* remiksēšanas, kura sasniedza vairāk nekā 55 miljonus klausījumu *[[SoundCloud]]* un 65 miljonus klausījumu *[[YouTube]]*. Viņa dziesmai *Firestone* ir vairāk nekā 560 miljonu atskaņošanas reižu platformā *[[Spotify]]*.

Ne pārāk sen *Kygo* ir izlaidis dziesmas *Stole the Show*, *Here for You*, *Stay* un *It Ain't Me*, visas šīs dziesmas ir debitējušas vairākos internacionālos dziesmu topos. *Kygo* debijas albums *Cloud Nine* tika izlaists 13. maijā, 2016. gadā. 2016. gadā viņš kļuva par pirmo Diskžokeju, kurš ir noslēdzis olimpiskās spēles.

## Privātā dzīve
Kopš 2016. gada marta viņš ir kopā ar Marenu Platou. *Kygo* ir *[[Manchester United FC]]* fans.
Martins Garriks

**Marteins Gerards Garritsens** (), plašāk pazīstams kā **Martins Garriks** () ir nīderlandiešu diskžokejs, ierakstu producents, mūziķis. Viņa zināmākie singli ir *[[Animals (Martin Garrix dziesma)|Animals]]*, *[[In the Name of Love]]* un *[[Scared to be Lonely]]*. Pēc *[[DJ Mag]]* veidotā dīdžeju Top 100, Garriks ieņēma pirmo vietu trīs gadus pēc kārtas (2016., 2017. un 2018.).

Viņš ir uzstājies tādos festivālos kā *[[Coachella Valley Music and Arts Festival|Coachella]]*, *[[Electric Daisy Carnival]]*, *[[Ultra Music Festival]]*, *[[Tomorrowland (festivāls)|Tomorrowland]]* un *[[Creamfields]]*. 2014. gadā Martins bija vadošais dīdžejs pirmajā *[[Ultra South Africa]]* festivālā, kas arī bija viņa pirmais lielais festivāls. Tajā pašā gadā viņš kļuva par jaunāko vadošo dīdžeju, 17 gadu vecumā, kas piedalījās tā gada *Ultra Music Festival*. Viņš bija rezidentdīdžejs spāņu *Hï Ibiza* (2017) un *[[Ushuaïa Ibiza Beach Hotel|Ushuaïa Ibiza]]* (2016., 2018.). 2016. gadā viņš izveidoja  leiblu *[[Stmpd Rcrds]]*, mēnesi pēc līguma pārtraukšanas ar *[[Spinnin' Records]]* un pirms parakstīja līgumu ar *[[Sony Music Entertainment|Sony Music]]*.

## Atsauces

## Ārējās saites
Atvasinātie finanšu instrumenti

**Atvasinātie finanšu instrumenti** jeb **derivatīvi** (no  — 'atvasinājums') ir divpusēji līgumi, parasti starp uzņēmumu un banku, kuru vērtība (cena) ir atkarīga un mainās no instrumentam pamatā esošās garantijas (akcijas, valūtas, obligācijas, procentu likmes) vērtības svārstībām. Tos tirgo gan biržā, gan ārpusbiržas tirgos, parasti bankās.

## Veidi
Pastāv gan “ārpusbiržas”, gan biržas derivatīvi. Pirmajā gadījumā puses (parasti vismaz viena no tām ir finanšu iestāde) savā starpā brīvi saskaņo derivatīvu parametrus, kā arī papildu nodrošinājumu, ja tāds ir nepieciešams, bez jebkādas līgumu standartizācijas. Biržas derivatīvu gadījumā līguma parametri ir biržas, kurā tiek tirgoti instrumenti, standartizēti un papildu nodrošinājums ir obligāts. Turklāt šajā gadījumā birža vienmēr darbojas kā viena no sarunu pusēm, atbildot par visu operāciju noregulēšanu. Ir iespējama arī tirdzniecība, izmantojot līgumus par cenu starpību. Šis līguma tips nodrošina lielāku finanšu sviru, jo operācijas sākumā ir nepieciešama tikai nelielas skaidras naudas summas izmaksa, bet dažos gadījumos skaidras naudas izmaksa vispār nav nepieciešama.

**Atvasinātos finanšu instrumentus iedala**

1. Standartizētajos jeb biržas tirgus derivatīvos:
* nākotnes līgumi — līgums par aktīva pirkšanu un pārdošanu par noteiktu cenu nākotnē;
* opciju līgumi — līgums, kas pircējiem vai pārdevējiem dod tiesības, bet ne pienākumu pirkt vai pārdot noteiktu aktīvu nākotnē (opcijas derīguma termiņš) par iepriekš noteiktu cenu (opcijas realizācijas cena, angļu val. strike price);
2. Nestandartizētajos jeb ārpusbiržas tirgus derivatīvos;
* nākotnes darījumi — pircējs un pārdevējs apņemas nākotnē pirkt vai pārdot noteiktu preču daudzumu (preces vai finanšu aktīvus) par cenu, kas noteikta līguma noslēgšanas dienā;
* mijmaiņas darījumi — līgums, kas nosaka maksājumu plūsmu starp pusēm dažādos datumos nākotnē.;
* ārpusbiržas opcijas.
Darījumi ar atvasinātiem finanšu instrumentiem ir saistīti ar paaugstinātu risku, paralēli produkta struktūrai, pastāv arī riski, kas saistīti ar to, ka daudziem atvasinātajiem finanšu instrumentiem darbojas sviras mehānisms. Tas nozīmē, ka investors iemaksā tikai daļu no saviem līdzekļiem finanšu instrumenta pirkšanai (samaksāta prēmija vai iemaksāts sākotnējais drošības depozīts), bet atlikušo pirkuma summu investors faktiski aizņemas. Tādējādi tiek palielināti gan iespējamie ieguvumi, gan arī iespējamie zaudējumi.

## Atsauces
Svetlana Boiko

**Svetlana Boiko** (; dzimusi ) ir bijusī krievu paukotāja, 2008. gada vasaras olimpisko spēļu čempione, Krievijas Nopelniem bagātā sporta meistare.

## Biogrāfija
Dzimusi 1972. gadā Rostovā pie Donas.

Krievijas izlasē no 1993. gada. 2008. gada vasaras olimpisko spēļu čempione. Tieši pēc viņas dūriena pusfinālā pret šīs olimpiādes favorītēm Itālijas paukotājām, nodrošināja Krievijai 22:21 uzvaru un iekļūšanu finālā. Viņa ir arī trīskārtēja pasaules un četrkārtēja Eiropas čempione.

Par lielo ieguldījumu fiziskās kultūras un sporta attīstībā un augstiem sasniegumiem 2008. gada vasaras olimpiskās spēlēs Pekinā apbalvota ar Draudzības ordeni.

Pēc sava olimpiskā panākuma paziņoja par savas sporta karjera beigšanu. Tomēr pilnīgi no sporta nešķīrās, jo kļuva par Rostovā atvērtā Dienvidu reģionālā paukošanas centra vadītāju.

No 2011. gada Rostovā pie Donas Specializētās olimpisko rezervju bērnu un jauniešu sporta skolas Nr. 11 direktore.

## Apbalvojumi
* Draudzības ordenis (Krievija)

## Atsauces

## Ārējās saites

*
Valdeku (stacija)

**Valdeku** () ir dzelzceļa pieturas punkts Igaunijā, Tallinā, dzelzceļa iecirknī Tallina—Lelle. Stacija atrodas Tallinas Menniku rajonā, 8,5 km attālumā no Tallinas Baltijas stacijas, 62,5 km attālumā no Lelles dzelzceļa mezgla stacijas un tajā pietur lielākā daļa Tallinas, Raplas, Lelles, Pērnavas, Tiri un Vīlandes virzienā kursējošo starppilsētu pasažieru dīzeļvilcienu, izņemot Vīlandes ekspresi.

Veco staciju slēdza platsliežu dzelzceļa izbūves laikā. Pašreizējā stacija pie Valdeku ielas bija atvērta 2017. gada 10. decembrī.

## Atsauces
Rustems Pašā

**Rustems Pašā** (dzimis 1500. gadā, miris 1561. gada 10. jūlijā) bija Horvātijā dzimis osmaņu valstsvīrs. Viņa bija Suleimana Lieliskā lielvezīrs. Rustems bija arī dinastijas znots, jo bija precējies ar Mihrimahu, sultāna meitu. Viņš ir zināms kā viens no ietekmīgākajiem un veiksmīgākajiem osmaņu lielvezīriem, kā arī pats bagātākais.
Marshmello

***Marshmello*** (īstajā vārdā **Kristofers Komstoks** (); dzimis 1992. gada 19. maijā) ir amerikāņu diskžokejs un ierakstu producents.

Popularitāti ieguvis pēc mākslinieku *[[Jack Ü]]* un *[[Zedd]]* dziesmu remiksēšanas. *Marshmello* ir sadarbojies ar vairākiem populāriem māksliniekiem — *[[Omar LinX]]*, *[[Slushii]]*, *[[Jauz]]*, *[[Migos]]*, *[[Ookay]]*, *[[Khalid]]*, Selīnu Gomesu, *[[Anne-Marie]]* un *[[Logic]]*.
SoundCloud

***SoundCloud*** ir 2007. gada augustā Stokholmā, Zviedrijā dibināta mūzikas straumēšanas platforma. Tās galvenā mītne atrodas Berlīnē, Vācijā. *Soundcloud* vietnē ir vairāk nekā 76 miljoni reģistrētu lietotāju un 175 miljoni unikālo mēneša klausītāju. Platformā pieejami abonēšanas pakalpojumi mūziķiem (*SoundCloud Pro*) un klausītājiem (*SoundCloud Go*). Platforma ir populāra arī raidierakstu veidotāju vidū.

*Soundcloud* piedāvā gan bezmaksas, gan apmaksātu dalību platformā. *Soundcloud* ir ietekmējusi mūzikas industriju, pateicoties daudzu mākslinieku panākumiem, kuri ir aizsākuši savu karjeru no mūzikas koplietošanas pakalpojuma. Mākslinieki platformā var izplatīt savus darbus par brīvu, kuriem var piekļūt visi lietotāji. *Soundcloud* ir saņēmusi atbalstu no daudziem investoriem un citām mediju platformām, piemēram, *[[Twitter]]*, lai gan uzņēmums ir atlaidis daudzus darbiniekus, saglabājot peļņu.

2019. gadā uzņēmumā bija nodarbināti 1 262 darbinieki. To vada Kerijs Treinors, aizstājot Aleksandru Lungu, ar rīkotājdirektoru Maiku Veismanu.

*Soundcloud* attēlo audioierakstus grafiski kā līknes un ļauj lietotājiem publicēt komentārus, konkrētās ieraksta daļās. Publicētie komentāri tiek parādīti, kamēr tiek atskaņots saistītā audio daļa.

Vietne atbalsta AIFF, WAV, FLAC, ALAC, OGG, MP2, MP3, AAC, AMR un WMA audio kodekus. Straumēšanas vajadzībām tie tiek pārkodēti uz MP3 ar 128 kbit/s un *[[Opus (audio formāts)|Opus]]* ar 64 kbit/s. Platforma veidota *[[Ruby]]* un *[[Scala]]* programmēšanas valodās. *SoundCloud* atbalsta *[[Creative Commons]]* licences.

## Atsauces

## Ārējās saites

*
Vesprēma

**Vesprēma** (, ) ir pilsēta Ungārijas centrālās daļas rietumos, Vesprēmas vārmeģes administratīvais centrs. Atrodas 15 km uz ziemeļiem no Balatona ezera. 2017. gadā pilsētā dzīvoja 59,9 tūkstoši iedzīvotāju.

Vesprēma ir viena no vecākajam pilsētām Ungārijā. Kad ungāri ienāca šajā teritorijā, tur jau esot bijusi pils. Visticamāk tas bija franku 9. gadsimta cietoksnis.

2023. gadā Vesprēma, kopā ar Elefsinu Grieķijā un Timišoaru Rumānijā, ir Eiropas kultūras galvaspilsēta.

## Atsauces

## Ārējās saites
Gucci

***Gucci*** ir 1921. gadā Gučio Guči dibināts luksusa preču modes nams Florencē, Itālijā. Plaši pazīstams modes un luksusa apģērbu zīmols. Produktu līnijās ietilpst rokassomas, gatavie apģērbi, apavi un aksesuāri, kosmētika, smaržas un mājas dekori. Pēc 2019. gada datiem visā pasaulē bija 487 *Gucci* veikali ar 17 157 darbiniekiem, pārdoto preču vērtība sasniedza 9 628 miljardus eiro.

## Atsauces
Louis Vuitton

***Louis Vuitton*** ir Luija Vitona 1854. gadā izveidots Francijas modes, piederumu, somu, kurpju un luksusa apģērbu zīmols. Visā pasaulē ir vairāk nekā 460 *Louis Vuitton* veikali. No 2006 līdz 2012. gadam *Louis Vuitton* bija atzīts par pasaules vērtīgāko luksusa zīmolu.
## Ārējās saites

*
Prada

***Prada*** ir Mario Pradas 1913. gadā izveidots Itālijas modes, luksus apģērbu, piederumu, somu un kurpju zīmols. Visā pasaulē ir vairāk nekā 618 *Prada* veikali.

## Atsauces
Drava

**Drava** var būt:

* bišu drava — biškopības vienība, kurā ietilpst bišu saimes, biškopības inventārs;
* Drava (upe) — upe Eiropā, Donavas labā krasta pieteka;
* Hugo Drava-Blumbergs (1903—1991) — latviešu pedagogs un sabiedriskais darbinieks.
Prūsija (zeme)

[thumb|right|Prūsija un pārējās baltu zemes pirms 13.gs. [Ziemeļu krusta kari|Ziemeļu krusta karu sākšanas]]
thumb|right|Prūšu un citu rietumbaltu ciltis un to apdzīvotās zemes 13. gadsimtā
thumb|right|Prūsija mūsdienu valstu robežās
**Prūsija** bija rietumbaltu cilšu grupas prūšu apdzīvota teritorija. Prūsijas zemes tagad atrodas Krievijas Kaļiņingradas apgabala, Polijas Varmijas-Mazūrijas vojevodistes un Lietuvas teritorijās. Prūsijas sarežģītā politiskā vēsture likusi pazust lielākai daļai seno prūšu vietvārdu, tādējādi vienai un tai pašai vietai literatūrā var būt 2—4 nosaukumi (prūsiskais, vāciskais, poliskais un krieviskais).

Prūsija aizņēma ap 42 000&nbsp;km2. Aprēķināts, ka 13. gadsimta sākumā Prūsijā dzīvoja 170 000 prūšu. 13. gadsimta laikā tas saruka līdz aptuveni 120 000 prūšu, un 12—13 000 vācu kolonistu. 1309. gadā Prūsijā varēja būt ap 90 000 prūšu, 15 000 vāciešu un 30 000 poļu.

## Prūšu zemes
thumb|right|1854. gada karte ar Prūsiju un apkārtējām zemēm 1125. gadā
Prūšu teritorijas robežas 12. un 13. gadsimtā veidoja Nemuna un Baltijas jūra ziemeļos, Visla rietumos, jātvingu zemes austrumos, bet dienvidu robeža bija nestabila, jo šeit notika kari ar poļiem. Duisburgas Pētera "Prūsijas zemes hronikā" minēti vienpadsmit Prūsijas novadi — Kulma, Pamede, Pagude, Vārme, Nātanga, Semba, Nadruva jeb Nadrava, Skalva, Sūduva, Galinda un Bārta. Citos avotos vēl pieminēta Sasna un Lubava. Sasna atradās starp Lubavu un Galindu, un 1240. gadā to sadalīja ordenis un poļi.

Visbiezāk apdzīvotā bija Sembas pussala, kā arī zemes pie Vislas un Vislas jomas. Sembā iedzīvotāju blīvums varēja sasniegt 15 cilvēkus uz km2. Šeit atklāti 90 pilskalni, no kuriem lielākā daļa nav arheoloģiski izpētīti. Kaupas pilsēta bija viens no aktīvākajiem reģiona tirdzniecības centriem no 9. līdz 11. gadsimtam, kad to atkārtoti nodedzināja vikingi. Prūšu zemes dalījās apgabalos *pulko*, kas sīkāk dalījās *laukos*. Šis vārds saglabājies mūsdienu poļu ciematu vietvārdos *Pasławki*, *Bezławki*.

## Atsauces

## Ārējās saites
Iecavas iela (Jūrmala)

**Iecavas iela** ir iela Jūrmalā, Pumpuru apkaimē. Iecavas iela sākas kāpu rajonā un beidzas krustojumā ar Dubultu prospektu. Kopējais ielas garums ir 160 metri, tā ir klāta ar asfalta segumu. Iecavas ielā satiksmes kustība norit vienā joslā. Ielā ir savrupmāju un vasarnīcu apbūve. 

## Ielu savienojumi
Iecavas iela ir savienota ar šādām ielām:
* Bārtas iela (T veida krustojums)
* Dubultu prospekts (T veida krustojums)

## Skatīt arī
* Pumpuri
Ievu iela (Jūrmala)

**Ievu iela** ir iela Jūrmalā, Dubultu apkaimē. Ievu iela sākas krustojumā ar Slokas ielu un beidzas krustojumā ar Ceriņu ielu. Kopējais ielas garums ir 155 metri, tā ir klāta ar asfalta segumu. Ievu ielā satiksmes kustība norit vienā joslā. Ielā ir daudzdzīvokļu māju apbūve.

## Ielu savienojumi
Ievu iela ir savienota ar šādām ielām:
* Slokas iela (T veida krustojums)
* Ceriņu iela (T veida krustojums)
* Pīlādžu iela (T veida krustojums)

## Skatīt arī
* Dubulti
Drava (upe)

**Drava** (, slovēņu un , ) ir upe Eiropas dienvidos, Donavas labā krasta pieteka. Tās garums ir 720 km (sestā garākā Donavas pieteka). Dravas izteka atrodas Itālijā, bet tālāk tā plūst pa Austrijas, Slovēnijas un Horvātijas teritorijām, kā arī pa Horvātijas un Ungārijas robežu. Lielākās pilsētas upes krastos ir Fillaha, Maribora, Varaždina un Osijeka.

## Ārējās saites
Ineša iela (Jūrmala)

**Ineša iela** ir iela Jūrmalā, Pumpuru apkaimē. Ineša iela sākas krustojumā ar Strēlnieku prospektu un beidzas strupceļā pie Pumpuru stacijas. Kopējais ielas garums ir 285 metri, tā ir klāta ar asfalta segumu. Ineša ielā satiksmes kustība norit vienā joslā. Ielā ir savrupmāju un vasarnīcu apbūve. Ineša iela iet gar Pumpuru vidusskolu.

## Ielu savienojumi
Ineša iela ir savienota ar šādām ielām:
* Strēlnieku prospekts (T veida krustojums)
* Poruka prospekts

## Skatīt arī
* Pumpuri
Estergoma

**Estergoma** (, ) ir pilsēta Ungārijas ziemeļos, Komāromas-Estergomas meģē. 2017. gadā pilsētā dzīvoja 28,0 tūkstoši iedzīvotāju. Estergoma atrodas Donavas labajā krastā pie Ungārijas un Slovākijas robežas. No 10. gadsimta līdz 13. gadsimta vidum Estergoma bija Ungārijas Karalistes galvaspilsēta. Estergomas bazilika ir lielākā baznīca Ungārijā.

## Atsauces

## Ārējās saites
Finanšu aktīvu novērtēšanas modelis

**Finanšu aktīvu novērtēšanas modelis** (, CAPM) tiek izmantots, lai novērtētu riskanta aktīva sagaidāmo ienesīgumu, kā arī, lai noteiktu un analizētu vērtspapīru tirgu.

## CAPM modeļa pieņēmumi

# Visiem investoriem ir brīvi pieejama visa nepieciešamā informācija
# Visiem investoriem ir viens ieguldījuma periods
# Investori nemaksā nodokļus, un tiem nav operacionālo izmaksu
# Investoriem nepatīk riskēt, tāpēc ieguldījumu veikšanai tiks izvēlēts tas portfelis, kam pēc vienādu nosacījumu piemērošanas būs viszemākā standartnovirze
# Investoru prasības nav piesātināmas, tāpēc ieguldījumu veikšanai tiks izvēlēts tas portfelis, kam pēc vienādu nosacījumu piemērošanas tiks nodrošināts augstākais sagaidāmais ienesīgums
# Pastāv bezriska procentu likme un visiem investoriem šī likme ir vienāda
# Investors nevar ietekmēt vērtspapīru tirgus cenu (visu aktīvu apjoms ir zināms un fiksēts)

## Vērtspapīru riska iedalījums

# **Tirgus risks** (sistemātiskais risks) — vērtspapīra ienesīguma izmaiņas ietekmē notikumi vērtspapīru tirgū kopumā.
# **Individuālais risks** (nesistemātiskais risks), kas saistīts ar emitenta saimniecisko darbību.
CAPM tirgus risku definē ar β koeficientu. Individuālais risks ir saistīts ar vērtspapīra ienesīgumu gadījuma kļūdas standartnovirzi.
Vērtspapīra vai tirgus indeksa ienesīguma rādītāju iespējams iegūt divējādi, aprēķinot analizējamā perioda dotajiem rādītājiem vidējo svērto vērtību vai aprēķinot ģeometrisko vidējo rādītāju, izmantojot salikto procentu likmi.

## CAPM formula

𝐸(𝑟𝑖) = R𝑓 + 𝛽𝑖(𝐸(𝑟𝑀) − R𝑓)

*𝐸<sub>(𝑟𝑖)</sub>* — sagaidāmais ienesīgums

*R<sub>𝑓</sub>* — bezriska vērtspapīru (valsts obligāciju) ienesīgums

*𝐸<sub>(𝑟𝑀)</sub>* — vidējais vērtspapīru tirgus ienesīgums dotajā periodā

*𝛽* — Beta

*(𝐸<sub>(𝑟𝑀)</sub> — R<sub>𝑓</sub>)* parāda tirgus prēmijas lielumu par kapitāla ieguldīšanu riska vērtspapīros

*(𝐸<sub>(𝑟𝑖)</sub>- R<sub>𝑓</sub>)* parāda prēmijas lielumu par risku, kas rodas, ieguldot kapitālu dotā uzņēmuma vērtspapīros

## Piemērs

Aprēķināt, kuras akciju sabiedrības akcijās investēšana būs efektīvāka.

AS “X” akciju β = 1.4

AS “Y” akciju β = 0.7

Bezriska vērtspapīru ienesīgums = 5%,

Vidējais vērtspapīru tirgus ienesīgums = 10%

Investēšana paredzēta, ja ienesīgums nebūs mazāks par 12%.

### Risinājums

AS “X” 𝐸(𝑟𝑖) = 5%+1.4*(10%-5%)=12%

AS “Y” 𝐸(𝑟𝑖) = 5%+0.7*(10%-5%)=8.5%

Investēšana AS “X” akcijās būs efektīvāka.

## Atsauces
Satoši Nakamoto

**Satoši Nakamoto** () ir vārds, ko lietoja nezināma persona vai personu grupa, kas sākotnēji izstrādāja kriptovalūtu *[[Bitcoin]]*. Tā bija arī pirmā sistēma, kas lietoja blokķēdes tehnoloģiju. Nakamoto piedalījās *Bitcoin* izstrādē līdz 2010. gada decembrim, kad pazuda bez pēdām.

Savā *[[P2P Foundation]]* profilā Nakamoto apgalvoja, ka ir 1975. gada 5. aprīlī dzimis vīrietis, kurš dzīvo Japānā. Taču, spekulējot par Nakamoto identitāti, ticamāk ir, ka tas ir bijis kāds ASV vai Eiropā dzīvojošs datorzinātņu un kriptogrāfijas speciālists, vai to grupa.

## Atsauces
Satoši

**Satoši** var būt:
* populārs japāņu personvārds;
* *satoši* () — sīkākā kriptovalūtas *[[Bitcoin]]* vienība;
* Satoši Cunami — futbolists;
* Satoši Furukava — kosmonauts;
* Satoši Hirose — riteņbraucējs;
* Satoši Jamaguči (dz. 1959) — futbolists;
* Satoši Jamaguči (dz. 1978) — futbolists;
* Satoši Kons — kinorežisors;
* Satoši Mijauči — futbolists;
* Satoši Motajama — autosportists;
* Satoši Nakamoto — kriptovalūtas *Bitcoin* radītājs;
* Satoši Ogava — paukotājs;
* Satoši Omura — ķīmiķis, Nobela prēmijas laureāts;
* Satoši Šimidzu — bokseris;
* Satoši Tedzuka — futbolists.
Niks Sabo

**Niks Sabo** () ir datorzinātnieks, jurists un kriptogrāfs, kas pazīstams ar saviem pētījumiem par viedajiem līgumiem un ciparnaudu.

1994. gadā Sabo pirmais formulēja jēdzienu "viedais līgums". 1998. gadā viņš izstrādāja decentralizētas ciparnaudas "bit gold" ideju, kas tā arī netika realizēta, taču tā ietvēra vairākus pamatprincipus, kas vēlāk tika izmantoti kriptovalūtā *[[Bitcoin]]*.

## Atsauces

## Ārējās saites
* Oficiālā mājaslapa
Hašims Tači

**Hašims Tači** (, , dzimis ) ir Kosovas politiķis, no 2016. gada aprīļa līdz 2020. gada novembrim bija Kosovas prezidents. Viņš bija arī Kosovas premjerministrs no 1999. līdz 2000. gadam un no 2008. līdz 2014. gadam. Viņš ir bijis Kosovas Atbrīvošanas armijas līderis. Šī organizācija bija aktīvi iesaistījusies Kosovas krīzē.

2020. gadā īpašā tiesa Kosovas jautājumos viņam un vēl vairākiem Kosovas Atbrīvošanas armijas dalībniekiem izvirzīja apsūdzības par kara noziegumiem. Šī iemesla dēļ viņš atkāpās no prezidenta amata.

## Atsauces
Marina Nikišenko

**Marina Nikišenko** (), pirmslaulību uzvārds **Margijeva** (; dzimusi ), ir Moldovas vieglatlēte, vesera metēja, starptautiskās klases sporta meistare.

## Biogrāfija
Marina Nikišenko dzimusi 1986. gada 28. jūnijā Ziemeļosetijas pilsētā Vladikaukāzā. Viņas tēvs Soslans ir osetīns, māte Aleksandra moldāviete. Ģimene dzīvo Moldovā, uz mātes dzimteni ģimene pārcēlās 1990. gadu sākumā, kad Ziemeļosetijā dzīve sarežģījās. Marinai ir māsa Zalina un brālis Sergejs, abi ir sportisti, vesera metēji.

Ar sportu Marina nodarbojas kopš 2000. gada. Par viņas treneri kļuva tēvs, kurš pats bija labs sportists, vesera metējs. Marina ir Moldovas eksrekordiste, Eiropas čempionāta fināliste, triju olimpisko spēļu un vairāku pasaules čempionātu dalībniece.

2012. gadā Londonas olimpiādes laikā Marinas Margijevas asinīs tika atrasta aizliegta viela — stanozolols, kas stimulē muskuļu masas augšanu. Sportiste tika diskvalificēta uz diviem gadiem, un viņas rezultāts olimpiādē anulēts.

Marina ir beigusi Kišiņevas Valsts fiziskās kultūras un sporta universitāti. Viņa strādā par treneri vieglatlētikas sporta skolā.

## Sasniegtie rezultāti

Apzīmējumi: q — rezultāts kvalifikācijas sacensībās, DNC — diskvalifikācija.

## Piezīmes

## Atsauces

## Ārējās saites

* 
*
Dabas skati Vikipēdijā

thumb|Konkursa oficiālais logo
thumb|300px|2020. gada konkursa dalībvalstis
**"Dabas skati Vikipēdijā"** () ir ikgadējs starptautisks fotokonkurss, kas maijā notiek visā pasaulē. To rīko Vikipēdijas kopienas dalībnieki. Konkursa dalībnieki savā reģionā uzņem dabas teritoriju un dabas pieminekļu attēlus un augšupielādē tos *[[Wikimedia Commons]]*. Šī pasākuma mērķis ir izcelt dalībvalstu aizsargājamos dabas objektus, aicināt cilvēkus dokumentēt šos skatus un publicēt tos ar brīvu licenci, atļaujot tos izmantot gan Vikipēdijā, gan citviet.

Pirmais *Wiki Loves Earth* konkurss notika 2013. gadā Ukrainā. To rīkoja etnogrāfs Jevhens Bukets. Nākamajā gadā tas norisinājās citās Eiropas valstīs, bet 2014. gadā konkurss izpletās ārpus Eiropas, notiekot 16 dalībvalstīs. 2015. gadā konkursā piedalījās vairāk kā 8500 dalībnieku no 26 valstīm un iesniegtas tika vairāk kā 100 000 fotogrāfijas. 2016. gadā "Dabas skati Vikipēdijā" iesaistījās 7000 dalībnieku no 26 valstīm, iesniedzot vairāk nekā 75 000 attēlus.

Konkurss ir atvasināts no cita Vikipēdijas kopienas dalībnieku organizēta konkursa: "Kultūras pieminekļi Vikipēdijā". Tas arī ir ikgadējs starptautisks fotokonkurss, kas notiek septembrī. "Kultūras pieminekļi Vikipēdijā" koncentrējas uz vietējiem vēstures pieminekļiem un kultūras mantojuma vietām. Saskaņā ar Ginesa rekordu grāmatu 2011. gada "Kultūras pieminekļi Vikipēdijā" konkurss pārspēja reģistrēto pasaules rekordu kā lielākais fotokonkurss. Arī turpmākajos gados konkursā iesniegto fotogrāfiju skaits bijis mērāms simtos tūkstošu fotogrāfiju.

Latvijā konkurss "Dabas skati Vikipēdijā" pirmoreiz notika 2017. gadā, dalībnieki iesniedza 571 fotogrāfiju. 2018. gadā 927, 2019. gadā 986, bet 2020. gadā 1268 fotogrāfijas.

## Skatīt arī
* 2020. gada konkurss Latvijā
* 2019. gada konkurss Latvijā
* 2018. gada konkurss Latvijā
* 2017. gada konkurss Latvijā

## Atsauces

## Ārējās saites

* 
*
New Balance

***New Balance*** ir 1906. gadā izveidots ASV apavu un sporta inventāra zīmols. *New Balance* ir viens no pieprasītākajiem apavu zīmoliem ASV un Lielbritānijā.
ASICS

***ASICS*** ir multinacionāls Japānas uzņēmums, kas nodarbojas ar sporta apavu, apģērbu un inventāra ražošanu. Uzņēmuma nosaukums ir akronīms no latīņu valodas frāzes *anima sana in corpore sano*, kas tulkojumā nozīmē "Veselīga dvēsele, veselīgā ķermenī". Uzņēmumu 1949. gada 1. septembrī izveidoja Kihačiro Onitsukas.
Under Armour

***Under Armour*** ir ASV sporta apģērbu, sporta inventāra un piederumu zīmols, zīmols ražo arī aksesuārus un sporta inventāru. *Under Armour* radās 1996. gadā un to dibināja Kevins Planks. *Under Armour* Eiropas galvenā mītne atrodas Amsterdamā.
Puma (uzņēmums)

***Puma [[Eiropas komercsabiedrība|SE]]*** ir Vācijas sporta apģērbu, sporta piederumu, apavu un sporta inventāra izstrādātājs un ražotajs. Uzņēmumu 1948. gadā dibināja Rūdolfs Daslers. *Puma* ir trešais pieprasītākais sporta apģērbu zīmols pasaulē.

2026. gada janvārī Ķīnas sporta aprīkojuma uzņēmums *[[Anta Sports]]* piekrita iegādāties 29,06 % *Puma SE* akciju par aptuveni 1,5 miljardiem eiro, kļūstot par lielāko akcionāru.

## Atsauces

## Ārējās saites
Hals Finijs

**Harolds Tomass Finijs II** (, dzimis , miris ) bija amerikāņu programmētājs. Karjeras pirmsākumos bija vadošais programmētājs vairāku datorspēļu izstrādē. 1991. gadā kļuva par otro algoto *[[PGP Corporation]]* darbinieku pēc Fila Zimmermana. 2004. gadā radīja pasaulē pirmo praktiski izmantojamu darba pierādījuma sistēmu. Viņš bija arī viens no pirmajiem kriptovalūtas *[[Bitcoin]]* lietotājiem un bija pirmais, kas saņēma *Bitcoin* pārskaitījumu no Satoši Nakamoto.

## Atsauces

## Ārējās saites
Biruta Ozoliņa

**Biruta Ozoliņa** (dzimusi **Biruta Kipļuka** 1959. gada 8. janvārī Rēzeknē) ir latviešu koklētāja, dziedātāja un tautas mūziķe.

## Biogrāfija
Biruta Ozoliņa muzikālo izglītību vispirms guva Rēzeknes Mūzikas vidusskolā, tad Latvijas valsts konservatorijā (tagad Jāzepa Vītola Latvijas Mūzikas akadēmija), kur 1984. gadā absolvēja prof. Ilzes Graubiņas klavieru klasi.

Studiju laikā Birutai Ozoliņai radās interese par latviešu, īpaši dzimtā novada - Latgales tradicionālo tautas mūziku. Tas mudināja pētīt nošu pierakstus un audio materiālus Rakstniecības un mūzikas muzejā, kā arī Latvijas Zinātņu akadēmijas folkloras krātuvē. Biruta Ozoliņa veica folkloras ekspedīcijas, uzmeklējot tautas dziesmu zinātājus, īpaši Latgalē. Izcilākās no tautas dziesmu teicējām Marija Golubova un Broņislava Martuževa tika iemūžinātas skaņu ierakstos, kas publicēti CD formātā. Emila Melngaiļa krājumā “Latviešu mūzikas folkloras materiāli” II daļā ir atrodamas Birutas vecmāmiņas Annas Kozules un vecvecmāmiņas Karuses Arbidānes dziedātās tautas dziesmas. Interesi turpināt ģimenes tradīcijas – dziedāt latgaliešu tautas dziesmas - pamudināja arī Tautas Atmodas noskaņas Latvijā 80. gados.

Birutas Ozoliņas pirmie skaņu ieraksti tapa Latvijas Radio 1. ierakstu studijā (toreiz Latvijas radiofons). Biruta Ozoliņa darbojusies grupā Iļģi, piedalījusies pirmajos šīs grupas ierakstos (albums “Bāreņu dziesmas”).

Kā klavierspēles pedagoģe Biruta Ozoliņa strādāja Pāvula Jurjāna mūzikas skolā no 1999.līdz 2008. gadam, kur bija iniciatore mācību programmas ieviešanai bērniem un jauniešiem ar īpašām vajadzībām. Biruta Ozoliņa ieguva speciālās izglītības skolotāja kvalifikācijas diplomu Latvijas Universitātes Pedagoģijas un psiholoģijas fakultātē 2009. gadā. Biruta Ozoliņa joprojām turpina pedagoģisko darbību, attīstot bērnu muzikālās spējas un klavierspēli kā mājskolotāja.

## Sadarbība ar mūziķiem
Etnodžeza grupa "Patina", tās sastāvā: Indriķis Veitners (klarnete, saksofons), Raivo Stašāns (saksofons), Viktors Ritovs (taustiņinstrumenti) ,Oļegs

Grišins (basģitāra), Tālis Gžibovskis (sitaminstrumenti).

“Biruta Ozoliņa un DJ Monsta”

Trio Biruta Ozoliņa, Magnuss Bauģis (trompete), Dāvis Ozoliņš (elektronika)

TRIO Biruta Ozoliņa, Anda Eglīte (koncertkokle), Ilona Birģele (ērģeles)

Duets Biruta Ozoliņa un Ernests Medenis

## Festivāli un koncerti
Piedalījusies vairāku tradicionālās un mūsdienu tautas mūzikas albumu ierakstos. Producējusi Marijas Golubovas albumu "Stāsti un dziesmas" (2003).

2003. gadā izveidojusi etnodžeza ansambli "Patina", sadarbībā ar to atskaņojusi tautas mūziku mūsdienīgos aranžējumos. 2013. gadā kopā ar *[[DJ Monsta]]* izdeva albumu "Sauli sēju".

Albums "Bolta eimu" kategorijā "Labākais folkloras albums" bija nominēts mūzikas ierakstu gada balvai "Zelta mikrofons". Savukārt albumi "Sirdsgrieži" un "Sauli sēju" nominēti kā "Labākais tautas mūzikas albums".

## Diskogrāfija
* *Bolta eimu* ‎(CD, Upe, 1999)
* *Sirdsgrieži *‎(CD, MC, Upe, 2002)
* *Patina* (kopā ar grupu "Patina", CD, Lauska, 2006)
* *Sauli sēju* (kopā ar DJ Monsta, CD, lejupielāde, Like I Said, 2013)

## Atsauces
Deivids Čaums

**Deivids Lī Čaums** () ir amerikāņu datorzinātnieks un kriptogrāfs. Viņš ir pazīstams kā *[[ecash]]* radītājs, kas bija ciparnaudas sistēma, kuras mērķis bija saglabāt lietotāju anonimitāti. Viņš ir arī vairāku kriptogrāfijas protokolu izgudrotājs un uzņēmuma *[[DigiCash]]* dibinātājs. Viņa 1981. gada pētījums "Neizsekojams elektroniskais pasts, atpakaļadreses un digitālie pseidonīmi" () bija pamats tālākai izpētei par anonīmu saziņu datoru tīklos.

## Atsauces

## Ārējās saites

* Mājaslapa
Vaidava (grupa)

**Vaidava** bija latviešu rokgrupa, kura darbojās no 1981. gada.

## Vēsture
Basists Pēteris Šiliņš un ģitārists Juris Bodnieks satikās jau septiņdesmito gadu vidū skolas laikā, spēlējot grupā "Kentauri" un pēc tam darbojās padomju armijas ansamblī "Zvaigznīte". 1981. gadā viņi pēc atgriešanās no armijas nodibināja grupu, kura sākotnēji saucās **"Salmi"**, vēlāk pieņemot nosaukumu "Vaidava". Tajā piedalījās arī dziedātājs Jānis Zandbergs, taustiņinstrumentālists Imants Točs un bundzinieks Harijs Luškovs. 1983. gadā grupa ar panākumiem uzstājās Latvijas PSR pašdarbības ansambļu skatē, iegūstot 1. kategoriju jeb tiesības uzstāties visā republikā. Sekoja arī pirmie ieraksti.

1984. gadā H. Luškova dziesma "Tu būsi vēl" ieguva 19. vietu "Mikrofona" aptaujā. Citi tā laika hīti ir "Rekviēms sikspārnim", "Kaķis" un "Kafijpupiņas". Grupas dalībnieki atceras, ka 1985. gadā padomju iestādes centās grupas darbību aizliegt, tomēr tā turpinājās. Grupā darbojās Modris Šterns, ap 1986.—87. gadu sastāvs vairākkārt mainījās. Grupa koncertēja Padomju Savienībā. 

Grupa regulāri piedalījās "Mikrofona aptaujā": 1987. gadā dziesma "Dzimtenei" ieguva 24. vietu, 1988. gadā "Vakarējā diena" ierindojās 26. vietā, 1989. gadā "Uz ielas" nokļuva 29. vietā. Par vienu no populārākajām "Vaidavas" dziesmām kļuva "Pusnakts stundā", kura starp rokaptaujas populārākajām dziesmām noturējās vairākus gadus: 1990. gadā tā debitēja 20. vietā, 1991. gadā pakāpās uz 19. vietu, 1992. gadā nokļuva 27. vietā un 1993. gadā noslīdēja uz 84. vietu. Dziesma "Katru dienu tāpat" 1991. gadā ieņēma 56. vietu, bet dziesmas "Metro" angļu valodas versija "The Underground" 1992. gadā nokļuva 73. vietā. Deviņdesmito gadu sākumā grupas darbība apsīka.

2008. gadā "Vaidava" atjaunoja darbību šādā sastāvā: Juris Bodnieks — ģitāra, Pēteris Šiliņš — bass, Jānis Zandbergs — balss, Ģirts Pavlovs — balss, Juris Rubīns — sitamie instrumenti, Edgars Naglis — taustiņinstrumenti. Tika izdota labāko dziesmu izlase ar 18 dziesmām, grupa uzstājās, taču tālāka darbība apsīka solista J. Zandberga nāves dēļ.

## Diskogrāfija
* *Tu būsi vēl: labākās dziesmas*. Mikrofona ieraksti, 2008.

## Atsauces
Gods kalpot mūsu Latvijai

Politiskā partija "**Gods kalpot mūsu Latvijai**" (GKL) bija Latvijas politiskā partija, kuru kā biedrības "Gods kalpot Latvijai!" mantinieci 2016. gadā nodibināja Andreja Požarnova vadībā. 2019. gada 28. novembrī tā apvienojās ar partiju "No sirds Latvijai", izveidojot partiju "Atmoda Latvijai". 

## Vēsture
Partiju nodibināja 2016. gada 27. februārī Latvijas Nacionālās bibliotēkas Ziedoņa zālē, un tika ziņots, ka tai ir cieša saistība ar tālaika Rīgas vicemēra Andra Amerika vadīto partiju "Gods kalpot Rīgai!". Partijas deklarētais mērķis bija demokrātiskas un ekonomiski plaukstošas Latvijas valsts attīstība un cilvēku labklājības izaugsme.

## Atsauces


## Ārējās saites
* Partijas mājaslapa
Dzeržinska kalns

**Dzeržinska kalns** () ir augstākais kalns Baltkrievijā.

Kalna augstums ir  virs jūras līmeņa. Tas atrodas Minskas augstienē, kas ir daļa no Baltkrievijas grēdas,  uz rietumiem no Minskas netālu no Dzjaržinskas, Skirmantavas ciemā. Agrāk kalnu sauca par **Svēto kalnu** (), bet 1958. gadā to pārdēvēja Dzeržinska vārdā. 1990. gadu beigās kalnā uzstādīta granīta plāksne ar uzrakstu baltkrievu valodā: "Dzeržinska kalns. Augstākais Baltkrievijas punkts." (*Гара Дзяржынская. Найвышэйшая кропка Беларусі.*).

## Atsauces

## Ārējās saites
* Dzeržinska kalns vietnē *Peakbagger*
Zalina Petrivskaja

**Zalina Petrivskaja** (), pirmslaulību uzvārds **Margijeva**; dzimusi ) ir Moldovas vieglatlēte, vesera metēja, starptautiskās klases sporta meistare.

## Biogrāfija
Zalina Petrivskaja dzimusi 1988. gada 5. februārī,  Ziemeļosetijas pilsētā Vladikaukāzā. Viņas tēvs Soslans ir osetīns, māte Aleksandra moldāviete. Ģimene dzīvo Moldovā, uz mātes dzimteni ģimene pārcēlās 1990.  gadu sākumā, kad Ziemeļosetijā dzīve sarežģījās. Zalinai ir māsa Marina un brālis Sergejs, abi ir sportisti, vesera metēji.

Ar sportu Zalina nodarbojas kopš 2000. gada. Par viņas treneri kļuva tēvs, kurš pats bija labs sportists, vesera metējs. Zalina ir Moldovas eksrekordiste, 2009. gada Eiropas U23 čempionāta uzvarētāja, triju olimpisko spēļu un vairāku pasaules čempionātu dalībniece.

2013. gadā Zalinas Margijevas dopinga analīzē, kas ņemta 2009. gadā, tika atklātas aizliegtas vielas — dehidrohlormetiltestosterons un stanozolols. Sportiste tika diskvalificēta uz diviem gadiem, un viņas rezultāts 2012. gadā Londonas olimpiādē anulēts.

Zalina ir beigusi Kišiņevas Valsts fiziskās kultūras un sporta universitāti. 2011. un 2016. gadā Moldovas Jaunatnes un sporta lietu ministrija nominēja Zalinu par gada sportisti. 2012. gadā Nacionālā olimpiskā komiteja piešķīra viņai titulu "Moldovas Republikas gada skaistāka sportiste".

### Sasniegtie rezultāti

Apzīmējumi: q — rezultāts kvalifikācijas sacensībās,DNC — diskvalifikācija. 
## Piezīmes

## Atsauces

## Ārējās saites

* 
* 
*
Karls Persimegi

**Karls Persimegi** (; dzimis  Oe, Antslas pagastā, miris  Aušvicā) bija igauņu fovisma gleznotājs.

## Biogrāfija
K. Persimegi bija pārtikuša lauksaimnieka dēls. 1919. gadā viņš piedalījās Igaunijas neatkarības karā un saņēma medaļu. Pēc kara, pretēji tēva vēlmēm viņš devās uz Tartu, lai iestātos jaunajā Pallas mākslas skolā, kas bija zināma ar modernās mākslas popularizēšanu. Papildus citiem jaunajiem stiliem kā fovisms, viņu ietekmēja igauņu tautas māksla un Konrāds Megi, kurš tur strādāja par pasniedzēju. Viņš mācījās arī kopā ar Nikolaju Trīku un 1923. gadā devās studiju ceļojumā uz Vāciju. Tajā pašā gadā notika pirmā viņa izstāde. Viņš vairākkārt pārtrauca savu izglītošanos, lai apmeklētu ģimenes saimniecību un glezonu ainavas.

1937. gadā ar tēva finansiālu atbalstu viņš pārcēlās uz Parīzi, kurš bija samitrinājies ar dēla karjeras izvēli. Tur viņš mācījās *[[Académie Colarossi]]* un ietekmējās no Pola Sezana, lai arī pats bija izpelnījies apzīmējumu "igauņu Matiss". Sākoties Otrajam Pasaules karam pretēji citiem Baltijas māksliniekiem viņš atteicās atgriezties tēvzemē, ko bija okupējusi Padomju Savienība.

1941. gadā viņu arestēja Gestapo un nogādāja Aušvicā. Viņa aresta iemesli joprojām ir neskaidri. Viņš nebija ebrejs, bet, iespējams, bija mēģinājis palīdzēt ebreju draugam, kurš bija aktīvs pretošanās kustībā. Kā iespējams iemesls minēta arī seksuālā orientācija. Viņš tika nonāvēts nākamajā gadā.

Viņa atbalsta Igaunijas neatkarībai dēļ, Padomju periodā viņa darbi netika izstādīti. Pēc 1991. gada interese par viņa daiļradi atjaunojās. Viņa dzimšanas simtgade tika atzīmēta ar izstādi un daudzi viņa darbi tagad ir Tartu mākslas muzeja kolekcijā.

## Gleznas

File:Parsimagi Portrait.jpg|Sievietes portrets
File:Parmagi Polakt.jpg|Akts
File:TKM 3888M, Tüdruk ja kuu, Karl Pärsimägi.jpg|Meitene pie loga
File:Farmhouse with a Stove - Karl Pärsimägi.jpg|Lauku māja ar krāsni
File:Parsimagi In the park.jpg|Parkā
File:Parmagi Interieur.jpg|Interjers
File:Parsimagi Interior.jpg|Interjers
File:Parsimagi Woman.jpg|Japāņu sieviete
TKM 1573M, Toomemäe motiiv, Karl Pärsimägi.jpg|*Toomemäe* motīvs


## Atsauces

## Bibliogrāfija
* Heie Treier: *Pärsimägi: Võrumaa, Tartu, Pariis*, Tallinn, Eesti Kunstiakadeemia, 2003 
* Eha Ratnik, *Karl Pärsimägi*. Tartu Art Museum, 1966.

## Ārējās saites

* Persimegi gleznas  @ Virumaa
* "Karla Persimegi portrets, Heie Treier @ Igaunijas institūts
Ilgas iela

**Ilgas iela** var būt:

* Ilgas iela — iela Jūrmalā;
* Ilgas iela — iela Smiltenes pagasta Ilgās;
* Ilgas iela — iela Medumu pagasta Medumos.
Forth

**Forth** var būt:
* Forth (albums) — ceturtais un arī pēdējais britu rokgrupas The Verve studijas albums;
* Forth (programmēšanas valoda)
Forth (programmēšanas valoda)

**Forth** ir uz steku balstīta programmēšanas valoda, kas izmanto apgriezto poļu pierakstu. To izstrādāja Čārlzs H. Mūrs.
Converse

***Converse*** ir 1908. gadā izveidots ASV apavu, sporta inventāra, piederumu un apģērbu zīmols. *Converse* ir ļoti pieprasīts zīmols ASV.
## Ārējās saites
*
Apgrieztais poļu pieraksts

**Apgrieztais poļu pieraksts** jeb **apgrieztā poļu pierakste** (), arī **postfiksais pieraksts**, **postfiksālā pierakste** (), **sufiksais pieraksts**, **sufiksālā pierakste** () ir matemātiska pieraksta sistēma, kur operandi tiek rakstīti pirms operatoriem. Tas ir pretēji poļu pierakstam, kur operatoru raksta pirms operandiem. Piemēram, "3 + 4" apgrieztajā poļu pierakstā būs "3 4 +".

Apgriezto poļu pierakstu lieto, piemēram, programmējamos kalkulatoros (*Elektronika*, *Hewlett-Packard*) un uz steku balstītās programmēšanas valodās (*[[Bitcoin]]* skripts, *[[FORTH]]*, ''PostScript).

## Atsauces
The North Face

***The North Face*** ir ASV apģērbu zīmols. *The North Face* radās 1968. gadā. *The North Face* sponsorē vairākus populārus sportistus.
Tommy Hilfiger (uzņēmums)

***Tommy Hilfiger***, iepriekš zināms kā ***Tommy Hilfiger Corporation*** un ***Tommy Hilfiger Inc*** ir Amerikas *premium* klases apģērbu uzņēmums, kas nodarbojas ar apģērbu, apavu, piederumu, kosmētikas un mēbeļu ražošanu. Uzņēmums radīts 1985. gadā Ņujorkā un tās radītājs ir Tomijs Hilfigers. Šobrīd uzņēmumam 100 pasaules valstīs ir vairāk kā 1800 veikali. 

2006. gadā par 1,6 miljardiem ASV dolāru *Tommy Hilfiger* iegādājās privātā kapitāla sabiedrība *Apex Partners*, bet 2010. gada maijā to par 3 miljardiem ASV dolāru pārpirka *PVH Corp*. Kopš 2014. gada uzņēmuma vadītājs ir Denjels Grīders (*Daniel Grieder*), bet tās dibinātājs Tomijs Hilfigers ir galvenais dizaineris un pārauga uzņēmuma radošo darbību.
Alisa Agafonova

**Alisa Agafonova** (, , ; dzimusi  Harkivā) ir bijusī Ukrainas izcelsmes daiļslidotāja, kura kopš 2010. gada sacensībās pārstāvēja Turciju, startējot dejās uz ledus kopā ar Alperu Učaru.

Karjeras sākumā pārstāvēja Ukrainu, startējot kopā ar citu Harkivas slidotāju Dmitriju Dunu. Startējot kopā ar Alperu Učaru vairākkārt bijusi godalgoto trijniekā nozīmīgās sacensībās, tostarp izcīnījusi sudraba medaļu 2011. gada ziemas Universiādē, kas notika Turcijas pilsētā Erzurumā.

Piedalījusies divās olimpiskajās spēlēs. 2014. gada ziemas olimpiskajās spēlēs Sočos pāris ieņēma 22. vietu, bet 2018. gada ziemas olimpiskajās spēlēs Phjončhanā Alisas Agafonovas un Alpera Učara 19. vieta dejās uz ledus bija augstākais sasniegums Turcijai 2018. gada ziemas olimpiskajās spēlēs. 2018. gada martā paziņoja par lēmumu beigt profesionālā sporta karjeru.

## Atsauces

## Ārējās saites
Tekošais konts

**Tekošais konts** ir valsts maksājuma bilances sastāvdaļa, kas atspoguļo preču, pakalpojumu, sākotnējo ienākumu un otrreizējo ienākumu plūsmas starp dotās valsts rezidentiem un pārējo valstu rezidentiem.
Tekošais konts raksturo pārrobežu darījumus un atspoguļo noteiktā laika periodā veikto preču un pakalpojumu eksportu un importu, ienākumus (atlīdzība nodarbinātajiem, ienākumi no ieguldījumiem) un kārtējos pārvedumus (pensijas, dāvinājumi, u. tml.).
Saskaitot visu iepriekšminēto, tiek iegūta tekošā konta bilance. 

Tekošā konta bilance ir pozitīva, ja valstī par minētajām operācijām ienāk vairāk līdzekļu nekā aizplūst. 
Tekošā konta pārpalikums nozīmē to, ka valsts kopumā ir palielinājusi savu prasību lielumu pret pārējo pasauli. Savukārt deficīts nozīmē, ka valsts ir samazinājusi savas neto prasības pret pārējo pasauli. Valstīm, kurām ir tekošā konta deficīts, tas ir jāsedz. To var veikt, piemēram, aizņemoties naudu ārzemēs.
Tekošais konts ir ļoti nozīmīgs pārskats, jo tas ātri signalizē par izmaiņām citos ekonomiskajos rādītājos.

## Atsauces

## Ārējās saites
* Latvijas Banka
* Ekonomikas ABC, video
Adams Beks

**Adams Beks** () ir britu kriptogrāfs.

Beks ir *[[Hashcash]]*, darba pierādījuma sistēmas cīņai pret surogātpastu, izgudrotājs. Līdzīgu sistēmu izmanto kriptovalūta *[[Bitcoin]]*. *Hashcash* tiek izmantots arī citur, piemēram, cīņai pret spama komentāriem tīmekļa žurnālos un pret vārdtelpu piesārņošanu.

Viņš ir arī pazīstams ar savulaik uzrakstīto RSA šifrēšanas algoritma implementāciju 3 rindiņas garā *[[Perl]]* skriptā, kas tika nodrukāts uz t-krekliem, tādā veidā protestējot pret tolaik ASV spēkā esošajiem kriptogrāfijas tehnloģiju eksporta aizliegumiem.

Pašlaik strādā par uzņēmuma *[[Blockstream]]*, kas nodarbojas ar *Bitcoin* un blokķēdes risinājumu izstrādi un ieviešanu, izpilddirektoru (CEO).

## Atsauces
Refinansēšanas likme

**Refinansēšanas likme** ir procenta likme, ko centrālā banka nosaka komercbanku aizņēmumiem centrālajā bankā.
Ja šo procenta likmi samazina, tad pieprasījums pēc centrālās bankas aizdevumiem ir lielāks, bet, ja to paaugstina — mazāks.
Refinansēšanas likme ir naudas un kredītu regulēšanas instruments. Ar šī instrumenta palīdzību centrālā banka iedarbojas uz starpbanku tirgus likmēm, kā arī uz kredītu un depozītu likmēm, kuras fiziskām un juridiskām personām piedāvā kredītu organizācijas, jo tādā veidā banku kreditēšanas iespējas samazinās vai palielinās.

Ja kredītiestādēm ir pietiekošas rezerves, tad refinansēšanas likmes izmaiņas tās būtiski neietekmē, jo tām nav nepieciešamība aizņemties centrālajā bankā. Tomēr refinansēšanas likmes izmaiņas var netieši ietekmēt naudas piedāvājumu.

## Atsauces

## Ārējās saites
*Latvijas Parāds un Makroekonomiskie rādītāji
Lahojskas krāteris

**Lahojskas krāteris** () ir triecienkrāteris Baltkrievijā netālu no Lahojskas.

Krāteris izveidojies aptuveni pirms 42,3 ± 1,1 miljoniem gadu, meteorītam ietriecoties zemē. Meteorīta izmēri varēja būt apmēram 650 metri rādiusā, tilpums apmēram 1,150 miljardi kubikmetru un svars apmēram 9,201 triljoni kilogramu. Kustības ātrums 18 kilometri sekundē. Sprādziena brīdī izdalījās enerģija līdz 1,49 zetadžouliem (356 Gt trotila ekvivalentu), kas ir pielīdzināms apmēram 25 miljoniem atombumbu, ko nometa uz Hirosimu. Lahojskas krātera diametrs ir 15—17 kilometri, dziļums līdz 1000 metriem. Mūsdienās krāteris pilnībā atrodas zem kvartāra ēras ledāju nogulām, krātera augšējās malas ir pilnībā nolīdzinājuši ledāji, tādēļ mūsdienās krātera diametrs nepārsniedz . Krāteris nejauši tika atklāts 1973. gadā, veicot ģeoloģiskos urbumus. No 1979. līdz 1984. gadam krāteris ticis rūpīgi izpētīts, kopumā veikti apmēram 30 dažāda dziļuma urbumi.

## Ārējās saites
* Logoiskas meteroīts
Miko Rantanens

**Miko Rantanens** (; dzimis ) ir somu hokejists, labās malas uzbrucējs. Pašlaik (2026) spēlē Nacionālās hokeja līgas kluba Dalasas "Stars" sastāvā. Iepriekš spēlējis Karolīnas "Hurricanes", Kolorādo "Avalanche" sastāvā.

## Spēlētāja karjera
Profesionāļa karjeru Rantanens uzsāka jau 16 gadu vecumā, kad 2012.—13. gada sezonā aizvadīja 15 spēles SM līgas komandā Turku TPS. Nākamajā sezonā komandas rindās uzbrucējs piedalījās 37 spēlēs, savukārt 2014.—15. gada sezonu jau pilnībā aizvadīja TPS rindās un ar 28 punktiem bija otrs rezultatīvākais komandas spēlētājs.

2015. gada NHL draftā Rantanenu ar kopējo 10. numuru izvēlējās Kolorādo "Avalanche". Rantanenam izdevās izcīnīt vietu komandas sastāvā, un savu NHL debiju hokejists piedzīvoja 18 gadu vecumā 2015. gada 8. oktobrī. Tiesa, vien pēc sešām "Avalanche" rindās aizvadītām spēlēm Rantanens tika nosūtīts uz AHL, kur spēlēja lielāko daļu 2015.—16. gada sezonas. Rantanens tika atzīts par AHL labāko debitantu un spēlēja arī līgas Zvaigžņu spēlē. 2016.—17. gada sezonā Rantanens "Avalanche" rindās aizvadīja 75 spēles, atzīmējoties ar 38 punktiem, savukārt 2017.—18. gada sezonā uzbrucējs guva jau 84 punktus.

2025. gada 24. janvārī Rantanens tika aizmainīts uz Karolīnas Hurricanes komandu, trīs komandu darījumā kurā bija iesaistīta arī Čikāgas Blackhawks komanda.

Maiņas darījumu termiņa dienas pēcpusdienā pēc 13 spēlēm "Hurricanes" klubā, Rantanens pieņēma Dalasas "Stars" komandas līguma piedāvājumu un tika aizmainīts ar Dalasu, pēc tam viņš nekavējoties parakstīja līgumu uz astoņiem gadiem par 96 miljoniem ASV dolāru, lai paliktu Dalasā, "Stars" aizmainot kanādiešu uzbrucēju Loganu Stankovenu, divas nosacītas drafta pirmās kārtas izvēles tiesības (2026) un divas trešajā drafta kārtā (2026. un 2027.) uz Karolīnas klubu.

Somijas izlases sastāvā Rantanens spēlēja 2016., 2017., un 2018., 2023. gada Pasaules čempionātos, 2016. gadā ar *Suomi* izcīnot sudraba medaļas.
## Atsauces

## Ārējās saites
Blackpink

***BlackPink*** (Hangils: *블랙핑크*), stilizēts kā **BLΛƆKPIИK**, ir Dienvidkorejas meiteņu grupa no *[[YG Entertainment]]* kompānijas. Grupa sastāv no 4 dalībniecēm: *Jisoo*, *[[Dženija Kima|Jennie]]*, *[[Rosé]]* un *[[Lisa (repere)|Lisa]]*.

Blackpink debitēja 2016. gada 8. augustā ar singlu Square One. Dziesmas "Whistle" un "Boombayah", kas kļuva par viņu pirmajām Nr. 1 dziesmām ''Billboard World Digital Songs'' topā. "Boombayah" dziesmas video kļuva par vispopulārāko  korejiešu grupas debijas video. Pēc dažiem mēnešiem Blackpink ieguva tādas balvas kā *`New Artist of the Year`, `Best Female Group`* u.c.

Blackpink ir pirmā sieviešu K-pop grupa ar trim Nr.1 hitiem *Billboard's World Digital Song Sales* čartā.

## Grupas dalībnieces
* Jisoo (지수/Džisū)
* Jennie (제니/Dženija)
* Rosé (로제/Rozē)
* Lisa (리사/Liza)

## Diskogrāfija

### Korejiešu albumi

#### Studijas albumi
**The Album* (2020)
**Born Pink* (2022)

#### Minialbumi

* *Square Up* (2018)
* *Kill This Love* (2019)

#### Singli

* *Square One* (2016)
* *Square Two* (2016)
* *As If It's Your Last* (2017)
* *How You Like That* (2020)

### Japāņu albumi

#### Studijas albumi

* *The Album - JP Ver.* (2021)

#### Minialbumi
* *Blackpink* (2017)
* *Re: Blackpink* (2018)

#### Singli

* *Ddu-Du Ddu-Du* (2018)

#### Kompilācijas albumi

* *Blackpink in Your Area* (2018)

## Atsauces

## Ārējās saites

*
Big Bang

**Big Bang** (Hangils: 빅뱅; stilizēts kā **BIGBANG**) ir Dienvidkorejas zēnu grupa, ko izveidojusi *[[YG Entertaiment]]*. Grupā ir 4 dalībnieki: G-Dragon, T.O.P, Taeyang un Daesung'. Loceklis Seungri izstājās no nozares 2019. gada 11. martā. Tie bieži tiek minēti kā viens no ietekmīgākajiem korejiešu popmūzikas industrijas veidošanas darbiem, palīdzot Korejas vilnim izplatīties starptautiskā mērogā, un plašsaziņas līdzekļi tos bieži dēvē par "korejiešu popmūzikas karaļiem". VIņu eksperimentālais un daudzveidīgais mūzikas žanru pielietojums, personīgā iesaistīšanās savu ierakstu veidošanā, un skatuves izrādes ir saņēmušas pozitīvu kritisko atzinumu.

Neskatoties uz debijas albumu Bigbang Vol.1 (2006), nopelnot remdenu uzņemšanu, panākumi sekoja ar ievērojamu trāpījumu virkni, kas tika ieskaitīti kvintetam, ieskaitot "Lies" (Hangils: 거짓말), kas ieņēma populārākos korejiešu mūzikas topu ierakstus sešas nedēļas pēc kārtas un uzvarēja nominācijā Song of the year 2007. gadā Mnet Km mūzikas festivālā un 2008. gadā Seoul music awards; "Last Farewell" (Hangils: 마지막 인사); "Day by Day" (korejiešu: 하루 하루); un “Sunset Glow” (korejiešu: 붉은 노을). Vēlāk ieguva “Artist of the year” balvu 2008 Mnet Korean Music Festival un 2008. gadā Seoul music awards grupa paplašināja savus centienus Japānā, izdodot četrus studijas albumus: *Big bang* (2009), *Big Bang 2* (2011), *Alive* (2012) un *Made Series* (2016), kuras visas ir Japānas Ierakstu industrijas asociācijas sertificēts zelts*.*

Pēc divu gadu pārtraukuma Dienvidkorejā kvintets producēja aizvien inovatīvākus un kritiķīgākus ierakstus. Viņu ceturtais EP, *[[Tonight (Big Bang EP)|Tonight]]* (2011), noveda pie tā, ka viņi kļuva par 2011 MTV Europe Music Awards “Best Worldwide Act” balvas ieguvējiem. Viņu piektais EP, *[[Alive (Big Bang EP)|Alive]]* (2012), kļuva par pirmo korejiešu albumu, kurš iekļuva ''Billboard'' 200 sarakstā. Viņu plaši atzītajam trešajam albumam *[[Made (Big Bang album)|Made]]*(2016) sekoja vēl vairāki singli, kas ieguva lielāku popularitāti un oalīdzēja grupai iegūt savu trešo Artist of the year balvu prēmijā 2015 Mnet Asian Music Awards un pirmo balvu prēmijā Melon Music Awards 2015. Atbalstošo pasaules turnejau apmeklēja 1,5 miljons cilvēku, padarot to par visvairāk apmeklēto koncertturneju.

## Grupas dalībnieki
* T.O.P — reps, vokāls
* Taeyang — vokāls
* G-Dragon — reps, vokāls, līderis
* Daesung — vokāls

### Bijušais grupas dalībnieks

* Seungri — vokāls (2006—2019)

## Diskogrāfija

### Korejiešu albumi
* *[[Bigbang Vol.1]]* (2006)
* *[[Remember (albums)|Remember]] * (2008)

### Japāņu albumi
* *[[Number 1]]* (2008)
* *Big Bang* (2009)
* *[[Big Bang 2]]* (2011)
* *[[Alive]]* (2012)
* *[[Made Series]]* (2016)

## Filmogrāfija

* *[[Big Bang Made]]*

## Publikācijas

* *[[Shouting out to the World!]].쌤앤파커스 (28 Janvāris 2009) ISBN 8992647603*

## Tūres
*Galvenais raksts:* List of Big Bang concert tours

*Skaties arī:* List of Big Bang solo concert tours

## Ārējās saites

*